Zápisnica

zo zasadnutia  Komisie školstva, kultúry a športu Miestneho zastupiteľstva mestskej časti Bratislava - Ružinov
zo dňa 30. 11. 2015

Prítomní: PaedDr. Mária Barancová, Ing. Martin Patoprstý, MVDr. Marián Gajdoš,
                   Bc. Radovan Bajer, Mgr. Petra Palenčárová, PaedDr. Ján Filc
Neprítomní: -             

 PROGRAM:   

1. Otvorenie, privítanie členov komisie

2. Návrh na 3. zmenu rozpočtu mestskej časti Bratislava – Ružinov na rok 2015
                                                                                   predkladateľ: Ing. Alena Lehotayová
                                                                                                          vedúca ekonomického
                                                                                                                                  odboru

                       3. Návrh rozpočtu MČ Bratislava – Ružinov na roky 2016 – 2018
                                                                                   predkladateľ: Ing. Alena Lehotayová
                                                                                                         vedúca ekonomického
                                                                                                                                 odboru

4. Návrh Všeobecne záväzného nariadenia mestskej časti Bratislava - Ružinov  č. ......./2015 
   zo dňa .............2015 o umiestňovaní volebných plagátov na území MČ Bratislava - Ružinov
                                                                                                    predkladateľ: Ing. Zdenek Císar
                                                                                                          vedúci referátu
                                                                                                                                  hospodárskej správy

.                      5. Návrh na zverenie hnuteľného majetku do správy Ružinovskému športovému klubu
                                                                                   predkladateľ: Ing. Zdenek Císar
                                                                                                          vedúci referátu
                                                                                                                                  hospodárskej správy

                       6. Aktualizácia Rámcovej zmluvy o spolupráci pre údržbe a prevádzkovaní športového areálu 
                           a Prevádzkového poriadku športového areálu
                                                                                   predkladateľ: Ing. Ľubomír Lenár
                                                                                                                                 riaditeľ RŠK

7. Informatívna správa o činnosti  základných škôl  a materských  škôl v zriaďovateľskej 
    pôsobnosti  mestskej časti Bratislava – Ružinov za školský rok 2014/2015 – doplnená 
    informácia o počty prijatých/neprijatých detí do MŠ
                                                                                   predkladateľ: Mgr. Viera Kováčová
                                                                                                          vedúca referátu 
                                                                                                                                  metodiky škôl

8. Výberové konanie na obsadenie funkcie riaditeľa Materskej školy, Exnárova 6 a Materskej 
     školy, Západná 2 - informácia
                                                                                    predkladateľ: Mgr. Viera Kováčová
                                                                                                           vedúca referátu
                                                                                                           metodiky škôl

9.  Návrh - Zriaďovacia listina Detské jasle. Prevádzka detských jaslí.
                                                                                    predkladateľ: Mgr. Viera Kováčová
                                                                                                          vedúca referátu
                                                                                                           metodiky škôl

10. Návrh na schválenie Dodatku č. 3 k Zmluve o komplexnom nájme majetku zo dňa 
      20.12.2012, uzatvorenej s Ružinovským podnikom verejno – prospešných služieb, a.s., 
      so sídlom Mlynské Luhy 19, 821 05 Bratislava, IČO : 35 828 064 na nájom hnuteľného
      a nehnuteľného majetku vo vlastníctve hlavného mesta SR Bratislavy, zvereného
      do správy mestskej časti Bratislava – Ružinov a vo vlastníctve mestskej časti Bratislava –
      Ružinov z dôvodu hodného osobitného zreteľa
                                                                                   predkladateľ: Mgr. Katarína Jurkovičová
                                                                                                          referentka referátu
                                                                                                          právnych služieb
                                     
11.  Návrh na schválenie dôvodu hodného osobitného zreteľa týkajúceho sa nájmu
       nehnuteľného majetku v správe Ružinovského domova seniorov – Materské centrum 
       Hojdana, Haburská č. 2, Bratislava
                           
                                                                                            predkladateľ: Mgr. Ľubica Karelová
                                                                                                                    riaditeľka RDS

12.  Návrh na schválenie dôvodu hodného osobitného zreteľa týkajúceho sa nájmu 
       nehnuteľného majetku v správe Ružinovského domova seniorov – MUDr. Katarína 
       Reháková, Haburská  č. 2, Bratislava
                                                                                            predkladateľ: Mgr. Ľubica Karelová
                                                                                                                   riaditeľka RDS
 13.  Rôzne
    Sťažnosť – MŠ Piesočná – informácia                                                                                
    Zimný štadión V. Dzurillu – informácia o požiadavke p. Strapeka  
    Informácia o situácii v Knižnici Ružinov na Tomášikovej ulici

     

K bodu 1:

     Prítomných privítala a pracovné stretnutie otvorila PaedDr. Mária Barancová, predsedníčka komisie. Členovia komisie súhlasili s obsahom  programu, ktorého body sa mali prerokovať.

K bodu 2:
     
     Predmetný materiál komisii predložili vedúca ekonomického odboru a prednosta MÚ.  Návrh na 3. zmenu rozpočtu mestskej časti na rok 2015 je vypracovaný  na základe predloženej potreby presunu financií. Člení sa v príjmovej i výdavkovej časti na bežný, kapitálový a finančné operácie. Je vypracovaný v súlade s platnou legislatívou, príjmy i výdavky sú vyrovnané. Ing. Lehotayová priblížila kľúčové faktory ovplyvňujúce vypracovanie návrhu na zmenu rozpočtu.  Prednosta vysvetlil, že doterajší vývin rozpočtového hospodárenia si vyžaduje  úpravu niektorých príjmových a výdavkových položiek.

     Komisia školstva, kultúry a športu materiál „Návrh na 3. zmenu rozpočtu mestskej časti Bratislava – Ružinov na rok 2015“ prerokovala a

1.) berie na vedomie

  Hlasovanie:   Zúčastnilo sa: 6 
          	                                              Za:  6

  K bodu 3:

       Ing. Lehotayová podala informáciu, že návrh rozpočtu na roky 2016-2018 sa člení na bežné príjmy a výdavky, kapitálové príjmy a výdavky a finančné operácie. Prognóza príjmov a výdavkov  na rok 2017 a 2018 nie je záväzná, úlohy v správe k návrhu rozpočtu MČ Bratislava – Ružinov sa dajú podľa situácie meniť. Materiál vychádza z požiadaviek jednotlivých odborov miestneho úradu a požiadaviek rozpočtových a príspevkových organizácií zriadených mestskou časťou. Rozpočet je zostavený ako programovaný – zdôrazňuje vzťah medzi výdavkami a očakávanými výstupmi a výsledkami uskutočňovaných rozpočtových programov.
         PaedDr. Barancová sa informovala na pasportizáciu – úprava zelene, orezy stromov v školských areáloch... by sa zabezpečovali cez zriaďovateľa, a to cez odbor regionálneho rozvoja a životného prostredia. Presnejšia informácia k tejto téme bude komisii poskytnutá po pracovnom stretnutí Ing. Lehotayovej a RNDr. Richterovej cez tajomníčku komisie.

    Komisia školstva, kultúry a športu  po prerokovaní  predložený materiál „Návrh rozpočtu MČ Bratislava – Ružinov na roky 2016 – 2018“ 

1.) berie na vedomie

    Hlasovanie:   Prítomní:  6
          	                             Za:  6

K bodu 4:

     Ing. Šenkárová komisii vysvetlila dôvody vypracovania nového VZN o umiestňovaní volebných plagátov na území MČ Bratislava – Ružinov. Informovala, že obec musí stanoviť podmienky na umiestňovanie volebných plagátov na verejných priestranstvách, pričom vyhradená plocha musí zodpovedať zásadám rovnosti.
    Upozornila na dve zmeny oproti pôvodne vyhradeným výlepovým miestam.

    Komisia školstva, kultúry a športu  po prerokovaní  predložený materiál „Návrh Všeobecne záväzného nariadenia mestskej časti Bratislava - Ružinov  č. ......./2015  zo dňa .............2015 o umiestňovaní volebných plagátov na území MČ Bratislava - Ružinov“

1.) berie na vedomie

2.) odporúča
schváliť v MZ MČ Bratislava – Ružinov

    Hlasovanie:   Prítomní:  6
          	                             Za:  6

K bodu 5:

     Ing. Šenkárová informovala členov o skutočnosti, že RŠK na vlastné náklady využíva na úpravu ľadovej plochy Zimného štadióna Vladimíra Dzurillu rolbu,. Rolba je majetkom v správe mestskej časti, RŠK si ju prenajíma. RŠK požiadal o zverenie predmetného stroja do svojej správy. Na základe uvedeného v súlade s VZN č. 13/2012 bol vypracovaný návrh, aby uvedený majetok bol zverený Protokolom o zverení hnuteľného majetku obce a s ním súvisiacich práv a záväzkov do správy RŠK. O uvedenom musí rozhodnúť miestne zastupiteľstvo.

Komisia školstva, kultúry a športu  po prerokovaní  predložený materiál „Návrh na zverenie hnuteľného majetku do správy Ružinovskému športovému klubu“ prerokovala a
 
1.) berie na vedomie

2.) odporúča
schváliť v MZ MČ Bratislava – Ružinov

    Hlasovanie:   Prítomní:  6
          	                             Za:  6

K bodu 6:

     Ing. Lenár informoval prítomných, že pri niektorých ZŠ v zriaďovateľskej pôsobnosti MČ boli revitalizované športové areály – ZŠ Vrútocká, ZŠ Medzilaborecká  a ZŠ Nevädzová. Uznesením MZ bola schválená spolupráca MČ, predmetnej ZŠ a RŠK pri zabezpečovaní údržby a prevádzky uvedených areálov. Neskôr prebehla revitalizácia areálov pri ZŠ Kulíškova a ZŠ Ružová dolina. Táto skutočnosť i skúsenosti získané využívaním areálov škôl zahrnutých v spomínanom uznesení viedli k potrebe aktualizácie pôvodnej Rámcovej zmluvy. Materiál upravuje nedostatky pôvodnej Rámcovej zmluvy a aktualizovaný je i Prevádzkový poriadok – stanovuje prevádzkové hodiny a zahŕňa špecifiká jednotlivých športových areálov.

                             Komisia školstva, kultúry a športu  po prerokovaní  predložený materiál „Aktualizácia Rámcovej zmluvy o spolupráci pri údržbe a prevádzkovaní športového areálu      a Prevádzkového poriadku športového areálu“ 

1.) berie na vedomie

2.) odporúča
schváliť v MZ MČ Bratislava – Ružinov

    Hlasovanie:   Prítomní:  6
          	                             Za:  6

K bodu 7:

    Mgr. Kováčová členom komisie vysvetlila, že materiál bol vypracovaný v súlade s uznesením MZ č. 182/X/2015. Referát metodiky škôl a školských zariadení, kultúry a športu požiadal o potrebné údaje riaditeľky materských škôl. Poskytnuté údaje sú zapracované v prehľadnej tabuľke.

K bodu 8:

    Mgr. Kováčová oznámila komisii, že pre novo vytvorené subjekty materských škôl - MŠ Exnárova 6  MŠ Západná 2 bolo vyhlásené výberové konanie na obsadenie funkcie riaditeľa. Prihlášky mohli kandidáti zasielať v termíne 2. – 25. 11. 2015. Konkrétny termín výberového konania stanoví a výberové konanie uskutoční príslušná rada školy.

K bodu 9:

    Mgr. Kováčová prítomných  informovala, že uznesením č. 127/VIII/2015 bola schválená zriaďovacia listina Ružinovského domova seniorov, v ktorej  detské jasle od 1. 1. 2016 nebudú organizačnou súčasťou domova seniorov. Návrh znie, aby detské jasle boli preddavkovou organizáciou mestskej časti bez právnej subjektivity organizačne začlenené pod odbor školstva, kultúry a športu s tým, že ekonomické činnosti zabezpečí referát ekonomiky škôl a školských zariadení. Začlenenie by sa malo uskutočniť k 1. 1. 2016, nakoľko je to v súlade s rozpočtovým rokom. Doteraz boli náklady súvisiace s prevádzkou detských jaslí zahrnuté v rozpočte Ružinovského domova seniorov.

    Komisia školstva, kultúry a športu  po prerokovaní  predložený materiál    „Návrh - Zriaďovacia listina Detské jasle. Prevádzka detských jaslí.“  

1.) berie na vedomie

2.) odporúča
schváliť v MZ MČ Bratislava – Ružinov

    Hlasovanie:   Prítomní:  6
          	                             Za:  6

K bodu 10:

     Mgr. Jurkovičová prítomným objasnila, že RPVPS na základe zmluvy o komplexnom nájme majetku  v súčasnosti užíva hnuteľný i nehnuteľný majetok v správe a vo vlastníctve mestskej časti. Platnosť zmluvy končí 31. 12. 2015.  Dodatok č. 3 bol predložený Ružinovským podnikom verejno-prospešných služieb. Konštatovala, že obsahovo sa ním pôvodná zmluva nemení, mení sa doba nájmu – predlžuje sa o 5 rokov t. j. do 31. 12. 2020 a znižuje sa výška a splatnosť nájomného.

     Komisia školstva, kultúry a športu  po prerokovaní  predložený materiál „Návrh na  schválenie Dodatku č. 3 k Zmluve o komplexnom nájme majetku zo dňa 20. 12. 2012, 
uzatvorenej s Ružinovským podnikom verejno – prospešných služieb, a.s., so sídlom
Mlynské Luhy 19, 821 05 Bratislava, IČO : 35 828 064 na nájom hnuteľného a nehnuteľného majetku vo vlastníctve hlavného mesta SR Bratislavy, zvereného do správy mestskej časti Bratislava – Ružinov a vo vlastníctve mestskej časti Bratislava – Ružinov z dôvodu hodného osobitného zreteľa“
 
1.) berie na vedomie

    Hlasovanie:   Prítomní:  5
          	                             Za:  5
                              
    Zároveň s predloženým návrhom dodatku nesúhlasí:
 Hlasovanie:   Prítomní: 5
          	                         Za:  4
                           Zdržal sa: 1

 K bodu 11:

     Mgr. Karelová informovala, že Ružinovský domov seniorov má vo svojej správe objekt bývalých jaslí na Haburskej ulici č.2. Časť objektu je od roku 2002 prenajatá materskému centru Hojdana, ktoré zveľadilo a sprevádzkovalo takmer celú budovu, v čom chcú i v budúcnosti pokračovať. Vyzdvihla ich aktivity s komunitou ako zmysluplné: práca s rodinou, matkami s deťmi, deťmi predškolského veku, deťmi školského veku...... Vyjadrila spokojnosť, že záväzky vyplývajúce z doterajšej zmluvy centrum    plní dôsledne a načas. V zmysle žiadosti MC Hojdana RDS navrhuje predmetnú zmluvu za rovnakých podmienok predĺžiť na dobu určitú – do 31. 12. 2025.

     Komisia školstva, kultúry a športu  po prerokovaní  predložený materiál  „Návrh na schválenie dôvodu hodného osobitného zreteľa týkajúceho sa nájmu nehnuteľného majetku v správe Ružinovského domova seniorov – Materské centrum Hojdana, Haburská č. 2, Bratislava“
	
1.) berie na vedomie

      Hlasovanie:   Prítomní:  6
          	                               Za:  6    

K bodu 12:           

     Mgr. Karelová i v tomto bode informovala objekte na Haburskej ulici č. 2. Jeho časť je prenajatá MUDr. Kataríne Rehákovej a MUDr. Ľubošovi Rehákovi za účelom prevádzkovania ortopedickej a stomatologickej ambulancie. Priestory si k tomuto účelu upravili. Záväzky vyplývajúce z doterajšej zmluvy si plnia zodpovedne. Na základe ich žiadosti RDS navrhuje predĺženie predmetnej nájomnej zmluvy za rovnakých podmienok na dobu určitú – do 31. 1. 2026.

     Komisia školstva, kultúry a športu predložený materiál „Návrh na schválenie dôvodu hodného osobitného zreteľa týkajúceho sa nájmu nehnuteľného majetku v správe Ružinovského domova seniorov – MUDr. Katarína Reháková, Haburská  č. 2, Bratislava“

                     1.)  berie na vedomie

    Hlasovanie:   Zúčastnilo sa:  6
          	                                     Za:  6                   

K bodu 13:    

    Komisia rozoberala obsah listu p. Strapeka, v ktorom poukazuje žiada urýchlené riešenie havarijného stavu v starej hale Zimného štadióna V. Dzurillu. Na list odpovedal zástupca starostu, Mgr. Pener. Ing. Lenár potvrdil, že technológia starej haly je pod neustálym dohľadom. Zároveň informoval, že sa plánuje výmena celej technológie v starej hale.
   Komisii školstva bola doručená sťažnosť  z elokovaného pracoviska Materskej školy, Piesočná 2. Keďže nie je v kompetencii komisie riešiť sťažnosti, odstupuje ju odboru školstva MÚ. Mgr. Kováčová komisiu informovala o rozdelení kompetencií pri riešení sťažností medzi jednotlivé inštitúcie a o tom, ako postupuje referát metodiky škôl pri sťažnostiach. 
    Komisia odporučila, aby sa stretnutia, na ktorom by sa zamestnanci referátu oboznámili s podrobnosťami sťažnosti a postojmi zainteresovaných zúčastnila i PaedDr. Barancová.   
     MVDr. Gajdoš komisiu informoval o situácii v Knižnici Ružinov na Tomášikovej ulici. Objasnil príčiny neustáleho vlhnutia a zatápania jej priestorov. Komisia sa zhodla, aby MVDr. Gajdoš  v jej mene požiadal Mgr. Penera o urýchlene riešenie už dlhodobej situácie.      
    Nevyskytli sa žiadne ďalšie podnety, ktoré by bolo nutné prerokovať. Pracovné stretnutie ukončila PaedDr. Barancová.

                                                                                                   PaedDr. Mária Barancová v. r.
                                                                                                         predsedníčka komisie
V Bratislave    2. 12. 2015
Zapísala: Mgr. J. Lukáčová v. r.